Document ID: 31984R0555

*****
ΚΑΝΟΝΙΣΜΟΣ (ΕΟΚ) αριθ. 555/84 ΤΗΣ ΕΠΙΤΡΟΠΗΣ
της 29ης Φεβρουαρίου 1984
για την κατάταξη εμπορευμάτων στη διάκριση 62.02 Β IV του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δσμολογίου (1), όπως τροποποιήθηκε από την πράξη προσχωρήσεως της Ελλάδας, και ιδίως το άρθρο 3,
Εκτιμώντας:
ότι, προκειμένου να εξασφαλιστεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπιστούν διατάξεις για την κατάταξη των ετοίμων ειδών που είναι κατασκευασμένα από νήματα, σπάγγους, σχοινιά ή χοντρά σχοινιά πλεγμένα στο χέρι με την τεχνική μακραμέ και αποτελούν κρεμαστές κατασκευές στις οποίες τοποθετούνται γλάστρες με φυτά, χρησιμοποιούνται δε, κυρίως, για την εσωτερική διακόσμηση σπιτιών·
ότι το Κοινό Δασμολόγιο που προσαρτάται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3333/83 (3), αναφέρει στην κλάση 59.06 τα έτερα είδη κατασκευασμένα εκ νημάτων, σπάγγων, σχοινίων ή χονδρών σχοινίων εξαιρέσει των υφασμάτων και των ειδών εξ υφασμάτων, στην κλάση 62.02, μεταξύ άλλων, τα παραπετάσματα και έτερα είδη επιπλώσεως, και στην κλάση 62.05 τα έτερα είδη εξ υφασμάτων, έτοιμα·
ότι, σύμφωνα με τη σημείωση 1, Α) του Κεφαλαίου 59, η ονομασία «υφάσματα» θεωρείται ότι καλύπτει, ιδίως, τις δαντέλλες (τρίχαπτα) της κλάσεως 58.09· ότι τα εν λόγω είδη είναι κατασκευασμένα με την τεχνική μακραμέ των δαντελλών, της κλάσεως 58.09 και, συνεπώς, τα εν λόγω είδη δεν μπορούν να καταταχθούν στην κλάση 59.06·
ότι τα είδη από δαντέλλα με εξαίρεση τις δαντέλλες σε τόπια, λωρίδες ή διακοσμητικά σχέδια, κατατάσσονται στα κεφάλαια 61 και 62, ανάλογα με το είδος τους·
ότι, δεδομένου ότι τα εν λόγω προϊόντα δεν είναι ούτε ενδύματα ούτε συμπληρώματα ενδύσεως που περιλαμβάνονται στο κεφάλαιο 61, πρέπει να υπαχθούν στο κεφάλαιο 62·
ότι, δεδομένου ότι τα προϊόντα αυτά παρουσιάζουν τα χαρακτηριστικά των ειδών επιπλώσεως πρέπει, συνεπώς, να καταταχθούν στη διάκριση 62.02 Β IV του Κοινού Δασμολογίου·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα είδη που είναι κατασκευασμένα από νήματα, σπάγγους, σχοινιά ή χοντρά σχοινιά πλεγμένα στο χέρι με την τεχνική μακραμέ και αποτελούν κρεμαστές κατασκευές στις οποίες τοποθετούνται γλάστρες με φυτά, χρησιμοποιούνται δε, κυρίως, για την εσωτερική διακόσμηση σπιτιών, κατατάσσονται στην ακόλουθη διάκριση του Κοινού Δασμολογίου:
62.02 Οθόναι κλίνης, τραπέζης, καθαριότητας, υπηρεσίας ή μαγειρίου. Παραπετάσματα, παραπετάσματα διαφανή υαλοπινάκων, θυρών και παραθυρών και έτερα είδη επιπλώσεως:
Β. Έτερα:
IV. Παραπετάσματα και έτερα είδη επιπλώσεως
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Φεβρουαρίου 1984.

Labels: 3
1